2 66 OBSERVATIONES ZOOLOGICAE. 
LACERTA SEXLINEATA? 
Musei nostri. Magnitudo et habitus lacertae agilis. Vertex cinereus. Nasus 
fuscus. Plica colli una major, et ante illam duae minores. 
Dorsi lineae tres mediae interjectae , ut quasi duabus lineis albidis canescat, 
de quibus Linnaeus loquitur , non adsunt. 
Abdomen subtus seriebus squamarum trapeziarum octo. 
Squamae verticillorum caudalium subtus minutae. 
Duae lineae albidae in facie superiore femorum posteriorum. Femora in 
margine posteriore serie utique papillari , ut habet Linnaeus , papillis sedecim. 
Si etiam Catesbaei icon (in editione saltem germaniea) lineas sex albas ex- 
hiberet, non tamen responderet caput breve obtusum ; cauda squamosa, non 
verticillata ; digiti aequales. 
LACERTA FLATURA. Nobis. 
La Tete-plate. Lacepede Quadrupedes ovipares. T.I.p. 425. Tab. XXX. 
LACERTA SQUALIDA. Nobis. 
Cauda tereti brevi , digitis muticis dorso carinatis , subtus lamellatis , 
squamis minutissimis , inaequalibus , punctatis. 
Verrucas non observo. Squamae minutissimae erectiusculae , inaequalis 
magnitudinis et in varias directiones positae , punctataeque si vitrea lente con- 
spiciantur. Caput ovatum ; corpus breve contractum ; pedes crassi , teretes. 
Lamellae inferioris digitorum superficiei linea longitudinali divisae in duas 
series. Oris margo squamis majoribus. Cauda lineis longitudinalibus angustis 
brevibus et irregulari ter connexis picta. 
Cum Hasselquistii descriptione Geckonis satis omnia convenirent , at in 
mea (cujus plura uno specimine comparavi) cauda non totius corporis longi- 
tudine, sed vix dimidia ; in dorso nulla punctula , nec in abdomine foraminula, 
uti in universum corporis superficies non laevis. Non etiam squamae amplius- 
culae inter lumbos. 
Ex animalium collectione habeo , quae ex America septentrionali Londi- 
num missa fuisse dicebatur. 
Eidem in qua Gecko militat, familiae inserenda. (Cf. Hermanni Tabula 
affinitatum animalium p. 2,5 1 .) 
